
THIRRJE PUBLIKE PËR FINANCIMIN E AKTIVITETEVE TË ORGANIZATAVE JOQEVERITARE NË OFRIMIN E MBROJTJES DHE ANGAZHIMIT TË PËRKOHSHËM TË PERSONAVE QË KANË PËSUAR DISKRIMINIM.  


Fushë Kosovë 06.08.2026

Kjo thirrje publike për dorëzimin e propozim- projekteve nga organizatat joqeveritare synon të mbështesë iniciativat që kontribuojnë në fuqizimin profesional, përfshirjen sociale dhe përmirësimin e pozicionit socio-ekonomik të përfituesve të programit. Objektivat e veçanta, grupet e synuara dhe aktivitetet e pranueshme përcaktohen më hollësisht në pjesët përkatëse të thirrjes publike.

QËLLIMET E PROJEKTIT
Qëllimi i programit është të përmirësojë punësimin, kapacitetet profesionale dhe pozicionin socio-ekonomik të anëtarëve të komuniteteve jo-shumicë dhe personave të tjerë që përballen me vështirësi në aksesin në tregun e punës, me fokus të veçantë tek personat mbi 40 vjeç. Kjo kategori shpesh përballet me vështirësi shtesë gjatë rihyrjes në tregun e punës, përshtatjes me kërkesat e reja të punëdhënësve dhe gjetjes së një punësimi të përshtatshëm. Programi do të zbatohet përmes përfshirjes së përkohshme praktike në organizatat e shoqërisë civile, trajnimit profesional, mentorimit, këshillimit individual për karrierën dhe aktiviteteve të tjera që synojnë fitimin e përvojës në punë, zhvillimin e aftësive dhe përfshirjen më aktive të përdoruesve në jetën shoqërore dhe profesionale.




AKTIVITETET
Organizatat e shoqërisë civile mund të aplikojnë për projekte që kontribuojnë në arritjen e qëllimeve të këtij programi përmes aktiviteteve të mëposhtme:
- angazhim i përkohshëm i përdoruesve me qëllim fitimin e njohurive, përmirësimin e aftësive dhe përfshirjen profesionale;
- organizimin e trajnimeve, punëtorive dhe zhvillimit profesional;
- rrjetëzimin profesional, shkëmbimin e përvojave, mbështetjes dhe informacionit;
- mbrojtjen e të drejtave të punës, sociale dhe ekonomike, me mbështetje profesionale, administrative dhe ligjore;
- përmirësimin e pozitës ekonomike dhe riintegrimin e personave të ekspozuar ndaj diskriminimit, trajtimit të pabarabartë ose ndërprerjes së paligjshme të punësimit;  
PROJEKTIMI FINANCIAR I THIRRJES DHE KUSHTET
1. Shuma e përgjithëshme e mjeteve të disponueshme në kuadër të kësaj thirrjeje publike është 50,000 euro.
2. Shuma maksimale e mjeteve që mund t'i ndahen një aplikuesi është 50,000 euro.
3. Projektet mund të financohen në shumën deri në 100% të shpezimeve totale të pranueshme të projektit.
4. Shpenzimet administrative të aplikuesit nuk mund të kalojnë 10% të vlerës së përgjithëshme të shpenzimeve të pranueshme të projektit.
5. Kjo thirrje parashikon zbatimin e angazhimit të përkohshëm dhe trajnimit profesional për të paktën gjashtë (6) përfitues. Programi përfshin punë praktike, mentorim, trajnim profesional, mbështetje këshilluese dhe aktivitete që synojnë riintegrimin profesional dhe ekonomik të përdoruesve.
6. Përzgjedhja e këtyre personave, pra përfituesve të programit, do të bëhet në marrëveshje dhe koordinim me Ministrinë për Komunitete dhe Kthim në përputhje me objektivat e programit dhe nevojat e aktiviteteve të projektit.
7. Periudha e zbatimit të projektit është gjashtë (6) muaj.
8. Përparësi gjatë vlerësimit do t'u jepet OJQ-ve që kanë përvojë të dëshmuar në zbatimin e projekteve të njëjta ose të ngjashme. Përvoja vërtetohet me kontrata, konfirmime nga donatorët ose prova të tjera relevante të zbatimit të projektit.
9. Afati i fundit për dorëzimin e propozim- projekteve është pesëmbëdhjetë (15) ditë pune nga data e publikimit të thirrjes publike dhe përfundon më 26.08.2026, në orën 16:00.
10. Një OJQ mund të paraqesë maksimumi një (1) propozim projekti si aplikues kryesor. E njëjta OJQ mund të marrë pjesë si partnere në disa projekte brenda fushave prioritare të kësaj thirrjeje, me kusht që ti ketë kapacitetet e nevojshme dhe që të njëjtat shpenzime ose aktivitete të mos financohen përmes disa projekteve.
E RËNDËSISHME: Ministria rezervon të drejtën që, përpara se të marrë vendimin përfundimtar për ndarjen e mjeteve, të rrisë, ulë ose ndryshojë shumën e pëgjithëshme të disponueshme, në përputhje me mjetet e disponueshme buxhetore dhe numrin e aplikimeve të pranuara.
   KALENDARI INDIKATIV I REALIZIMIT TË THIRRJES

	06.08.2026 
	 Hapja e thirrjes 

	13.08.2026 
	 Afati i fundit për dorëzimin e pyetjeve në lidhje me thirrjen

	14.08.2026 
	 Publikimi i përgjigjeve në faqen e internetit të MKK-së 

	26.08.2026 
	 Afati për dorëzimin e propozimeve të projektit në MKK 

	28.08.2026 
	 Publikimi i rezultateve paraprake, njoftimi i aplikuesve 

	 02.09.2026 
	 Afati për dorëzimin e ankesave 

	03.09.2026
	 Vendimi i Komisionit të Ankesave

	04.09.2026
	 Nënshkrimi i kontratës 




LISTA KOMPLETE E DOKUMENTEVE TË NEVOJSHME
Aplikimi do të konsiderohet i plotë nëse përmban të gjithë formularët e aplikimit dhe bashkëngjitjet e detyrueshme siç kërkohet në thirrjen publike dhe dokumentacionin e thirrjes si më poshtë:

1. Formulari i propozimit të projektit
2. Formulari i propozim buxhetit
3. Deklarata e aplikuesit- Aneksi 1 
4. Formulari i Deklaratës së Partneritetit (nëse është e aplikueshme)-Aneksi 2 
5. Kopja e certifikatës së regjistrimit të OJQ-ës;
6. Kopja e certifikatës së numrit fiskal;
7. Deklarata për financim të dyfishtë- Aneksi 3;
8. Deklarata për projekte që financohen nga burimet e financimit publik- Aneksi 4;
9. Deklarata për aktivitetet e përshkruara të programit-Aneksi 5;
10. Deklarata vjetore për vitin 2024 dhe 2025, (nga ATK);
11. Vërtetim nga Administrata Tatimore e Kosovës për gjendjen e borxhit publik, e vlefshme në datën e dorëzimit të kërkesës, e cila vërteton se aplikuesi nuk ka borxhe aktuale tatimore të papaguara apo obligime të tjera tatimore, apo se është në marrëveshje për shlyerje të borxhit me ATK-në;
12. Para nënshkrimit të kontratës OJQ-ja duhet të dorëzojë dëshmi, se personi përgjegjës i OJQ-ës dhe menaxheri i projektit nuk janë nën hetim për vepra penale;
13. Vërtetim nga banka se e llogaria e organizatës joqeveritare është aktive para nënshkrimit të kontratës (vetëm për organizatat e përzgjedhura për t'u mbështetur).

Propozimet do të dorëzohen vetëm në formularët e kërkuar, të cilët së bashku me Udhëzimet për aplikuesit, janë të disponueshëm në faqen e internetit të MKK-së.


Dorëzimi i aplikacionit


Aplikimet dorëzohen në një zarf të mbyllur, ku në zarf vendoset një kopje e printuar e të gjithë dokumentacionit të nevojshëm origjinal, si dhe një kopje elektronike në CD.

Dokumentet e kompletuara mund të dorëzohen fizikisht në adresën e mëposhtme në këtë adres:
Ministria për Komunitete dhe Kthim
rru. Nëna Terezë, PN. 12000 Fushë Kosovë/Kosovë Zyra e arkivit



Për mbështetje financiare do të shqyrtohen vetëm projektet që janë pranuar brenda afatit të përcaktuar në këtë thirrje publike dhe që i kanë plotësuar kushtet e thirrjes publike.

Kontakti
Të gjitha pyetjet në lidhje me thirrjen mund të bëhen ekskluzivisht në mënyrë elektronike në adresën e mëposhtme: request.mkk.mzp.mcr@rks-gov.net jo më vonë se me 13.08.2026. Përgjigjet do të kthehen në formë elektronike dhe do të publikohen në faqen zyrtare të MKK-së me 14.08.2026.
Udhëzimet për aplikuesit
Së bashku me këtë thirrje do të publikohen edhe Udhëzimet për aplikuesit, në lidhje me informacione më të detajuar rreth thirrjes publike.

